  Анжелика Тихонова корреспондент 20-тӥ оштолэзе Удмуртиын нылкышно творчествоя «Чеберай» марафон улсын ортчись чеберлыкъя но устолыкъя «Чеберай 2020» йӧскалык вожвылъяськонлэн полуфиналаз потэмъёс понна куара сётон кутскиз. Со сярысь «Удмурт Кенеш» огазеяськонлэн «ВКонтакте» мерлыко вотэсысь бамаз ивортэмын.  Куара сётон ӵектослэн  27-тӥ оштолэзёзь мыноз. Тужгес трос куара люкам чеберайёс вожвылъяськонлэн финалаз пыриськозы. Пусъём, «Чеберай 2020» ӵектослэн нырысетӥ люкетаз элькунысьтымы вань ёросъёсысь оглом 250 нылъёс но нылкышноос пыриськизы. Соос пӧлысь 72-ез полуфиналэ потӥзы. Тодэ вайытом, вожвылъяськон туэ шуркынмонозь кыстӥськоз. Соку ик Ижкарын финалэз ортчоз. Ватсалом, вожвылъяськонлэсь берпуметӥ ёросъёсын быръёнъёссэ коронавирус инфекци вӧлмонэз алон понна онлайн амалэн ортчытоно луиз.  Тегъёс: Лулчеберет Ижкар Удмуртия УдмуртКенеш удмуртъёс нылкышноос Чеберай 100ар  